Die Swaankopwolbos (Spatalla incurva) is 'n blomdraende struik wat tot die genus Spatalla behoort en deel van die fynbos vorm. Die plant is inheems aan die Wes-Kaap waar dit in die Sederberg tot by die Hottentots Hollandberge, Swartberg en Kammanassieberge voorkom. Die struik word 1,0 m hoog, neig om te sprei en blom hoofsaaklik van November tot Desember. Vuur vernietig die plant maar die sade oorleef. Die plant is tweeslagtig en bestuiwing vind deur die werking van insekte plaas. Die vrugte word, twee maande nadat die plant geblom het, ryp en die sade val na die grond waar dit deur miere versprei word. Die plant groei in rotsskeure op bergkruine op hoogtes van 1350 - 2300 m. In Engels staan die struik as die Swan-head spoon bekend. Alfabetiese lys van Suid-Afrikaanse bome http://redlist.sanbi.org/species.php?species=805-15 http://biodiversityexplorer.info/plants/proteaceae/spatalla_incurva.htm https://www.proteaatlas.org.za/spoon2.htm https://www.proteaatlas.org.za/PROTEA_ATLAS_main_part2.pdf bl. 70